OpenLLM-France/wikimedia huggingface dataset:
# Loihi

Loihi (en hawaià Lōʻihi, significa llarg), (en anglès Lōihi Seamount) és un volcà submarí en activitat que va ser descobert l'any 1940.
Les seves coordenades són 18.92°N, 155.27°W i es troba a 35 km al sud-est de l'illa de Hawaii. Està situat en un flanc del Mauna Loa.
A diferència de la majoria dels volcans actius de l'oceà Pacífic que s'originen en la placa tectònica del cinturó de foc del Pacífic, el volcà Loihi i els altres volcans de la cadena submarina Hawaii-Emperador són volcans de punt calent i s'han format lluny de la placa tectònica. El volcà submarí Loihi és el més jove de la cadena format fa uns 400.000 anys i s'espera que emergeixi que arribi al nivell del mar dins d'uns 1.000–100.000 anys, ja que en l'actualitat el cim del volcà es troba a 970 m sota el nivell del mar. Es calcula que aquest volcà actualment està uns 3.000 metres per sobre del fons del mar. Des del punt de vista biològic el Loihi té una comunitat microbiològica específica en la seva font hidrotermal.
A l'estiu de 1996 hi va haver una sèrie de 4.070 terratrèmols que van alterar de 10 a 13 km del cim del volcà.

## Referències

* ↑ (anglès) Malahoff, Alexander: Loihi Submarine Volcano: A unique, natural extremophile laboratory, In the Spotlight, 18 de desembre 2000 (consulta: 1-3-09).

## Enllaços externs

* (anglès) Centre de Vulcanologia de Hawaii
* (anglès) USGS - Lōʻihi Seamount
* (anglès) HURL Estudi actual - Loihi després de l'esdeveniment de juliol-agost 1996
* (anglès) Activitat volcànica recent del Loihi - Universitat de Hawaiʻi
* (anglès) Web oficial del Fe-Oxidizing Microbial Observatory Project (FeMO)
# Bertran de la Tor

* No s'ha de confondre amb Bertrand de La Tour.
Bertran de la Tor (...1200-1222) fou un trobador occità, concretament de l'Alvèrnia. Se'n conserva només una cobla d'intercanvi amb Dalfí d'Alvenha.

## Vida

Aquest trobador s'ha d'identificar amb un dels senyors de La Tor d'Auvernha. Tot i que s'havia identificat amb Bertran I, sembla que s'ha d'identificar més aviat amb Bertran II de la Tor d'Auvernha (...1200-1222). La cobla conservada és una resposta a la del Dalfí d'Alvernha, que li havia enviat una cobla, a través d'un joglar anomenat Mauret, al qual s'adreça parlant de Bertran en tercera persona, on li deia que havia abandonat valor (és a dir, que havia perdut les seves qualitats corteses). Bertan contesta, també adreçant-se a Mauret, que tal vassall correspon a tal senyor. Si estan ben transmeses per l'únic manuscrit que les conserva, les dues cobles no són mètricament idèntiques, contra el que és habitual en aquests intercanvis. Es conserva una razó per aquest intercanvi, però no aporta gaire informació més enllà de la que es dedueix dels textos.
Bertran apareix a la cobla IV de la poesia del cavalier soissebut d'Elias de Barjols: e'n Bertrans la Tor man [/] que sa dreseiza·m do e no·m soan ("i a Bertran de la Tor demano que em doni la seva rectitud i no me la refusi").

## Obra

* (92,1) Mauret, al Dalfin agrada (cobla en resposta a Mauret, Bertrans a laissada del Dalfí d'Alvernha (119,5))

## Referències

* ↑ Vegeu Barachini, p. 255-257
* ↑ Chambers p. 184-185
* ↑ Vegeu el text de la razó i de les cobles en el recull de Raynouard.
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* François Raynouard, Choix des poésies originales des troubadours, 6 vol., 1816-1821 vol. V, p. 104
* Giorgio Barachini (ed.), Il trovatore Elias de Barjols. Roma, Edizioni Nuova Cultura, 2015. [Analitza aspectes de la documentació sobre Bertran de la Tor per analitzar la poesia d'Elias de Barjols]
* Frank Chambers, An introduction to Old Provençal Versification 1985, p. 184-185

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Bertran de la Tor és el número PC 92]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-092/92%20-%20Bertran%20de%20la%20Tor.htm
# Marc Fulvi Curi Petí

Marc Fulvi Curi Petí (en llatí Marcus Fulvius Curius Paetinus) va ser un magistrat romà. Formava part de la família Petí, una branca de la gens Fúlvia.
Segons alguns escriptors va conquerir la ciutat de Bovianum al final de la segona guerra samnita, i va celebrar un triomf sobre els samnites. Titus Livi diu que era magister equitum l'any 311 aC i li donà el nom de Marc Fulvi Curb Petí (Marcus Fulvius Curvus Paetinus). Va ser cònsol suplent el 305 aC en substitució de Tiberi Minuci Augurí que havia caigut a la guerra contra els samnites.

## Referències

* ↑ Titus Livi. Ab Urbe Condita IX,44
# Nicole Garay

Nicole Garay (castellà: Nicolle Garay) (Panamà, 10 de setembre de 1873 - Panamà, 19 de juny de 1928), coneguda popularment com a Nicolasa de las Mercedes Garay, va ser una poeta, pianista, violinista, educadora i feminista panamenya, integrant de la primera generació de poetes panamenys.

## Biografia

Va ser filla del pintor colombià Epifanio Garay, qui es va radicar a Panamà, i germana del músic Narcís Garay. Va rebre educació privada a través de diverses mestres i el 1882 es va mudar a Bogotà, per després anar-se juntament amb la seva família a França gràcies a una beca del govern. Posteriorment va tornar a Colòmbia, rotant entre Panamà i Bogotà, i aprenent de diversos mestres, entre ells Manuel José Hurtado. En aquest període va formar els seus coneixements de piano, violí, flauta, guitarra, belles arts i literatura.
Es va mantenir a Bogotà fins al 1903, per a després incursionarse a l'educació privada i pública a Panamà. Entre 1921 i 1925 va ser directora del Conservatori Nacional de Música i Declamació. També va formar part del moviment feminista d'Esther Neira de Calvo.
Va morir a la Ciutat de Panamà el 19 de juny de 1928, a l'edat de 54 anys.

## Estil

En la seva poesia subjau un fort corrent romàntic, trobant-se amb ella la malenconia produïda per l'absència del ser estimat o per la incertesa de la vida. Nicole Garay és una de les poques poetes panamenyes dones, en les obres de les quals es percep la preocupació pel futur del país, a més dels temes romàntics i socials.

## Obres

* Rima
* De ayer a hoy
* Cantinela
* Esplín
* Las dos plegarias
* 3 de noviembre
* Pedacito de tierra
* El niño patriota.

## Referències

* ↑ «Nicolle Garay». [Consulta: 5 octubre 2014].
* 1 2 «Nicole Garay». [Consulta: 14 juliol 2020].

## Enllaços externs

* Biografia de Nicole Garay Arxivat 2016-10-20 a Wayback Machine. a la Biblioteca Nacional de Panamà.
# Simeó de Trebisonda

Simeó de Trebisonda (en grec Συμεὼν Α' ὁ Τραπεζούντιος) va ser patriarca de Constantinoble tres vegades. La primera durant uns mesos l'any 1466, quan va succeir a Marc II que havia estat destituït.
Després del primer patriarcat de Dionís I va ser reelegit, a finals de 1471, i va exercir el càrrec fins que al cap de tres anys, el 1474, es va veure obligat a dimitir perquè l'havien difamat. Va anar a un monestir on hi va ser set anys i el 1481 va ser nomenat patriarca per tercer cop.
Durant el seu tercer mandat va convocar un Concili que va condemnar el Concili de Florència, que buscava la unitat entre les Esglésies d'Orient i Occident. Va escriure un procediment per acompanyar a aquells que volien deixar de ser catòlics i entrar a l'Església Ortodoxa.
Cap a finals de 1486 el va succeir Nefó II.

## Referències

* ↑ «Symeon I». Ecumenical Patriarchate of Constantinople. [Consulta: 24 juliol 2023].
# Las aventuras de Moriana

Las aventuras de Moriana és una pel·lícula espanyola de comèdia dirigida per David Perea i Luis Soravilla. Fou rodada a Múrcia i produïda per Morianafilms, integrada per Magdalena S. Blesa, David Perea i Pedro Pruneda, que signaren un contracte amb PremiumCine i People Guiding Media per distribuir-la als Estats Units i a Amèrica del Sud.

## Sinopsi

Una ordre de desnonament obliga a Magdalena i als seus tres fills a abandonar la seva casa. Enmig de l'adversitat, la mare insta els seus fills a seguir sempre endavant siguin quals siguin les circumstàncies. Magdalena projecta llavors muntar un restaurant amb la col·laboració de tota la família, però no funciona. A continuació, lluny de rendir-se, es proposa fer una pel·lícula.

## Repartiment

* Geli Albaladejo... Pruden
* Magdalena S. Blesa ... Magdalena
* Silvia Conesa ... Monja jove
* Luis Fernández de Eribe
* Antonio Hidalgo ... Bruno
* Terele Pávez... Terele
* Carolo Ruiz ... Carolo
* Enrique Villén ... Dimas

## Nominacions

Terele Pávez fou nominada al Premi Unión de Actores a la millor actriu secundària de cinema.

## Referències

* ↑ 'Las Aventuras de Moriana' se distribuirá en EE UU y Sudamérica, La Verdad, 2 d'abril de 2016
* ↑ Las aventuras de Moriana a Fotogramas
* ↑ Las aventuras de Moriana a Cinemanía
* ↑ El reparto de ‘La novia’ se lleva tres galardones de la Unión de Actores y Actrices, audiovisual451.com
# Liu Gang

Liu Gang, 刘刚 en mandarí (Liaoyuan, Jilin, 30 de gener de 1961) és un informàtic, matemàtic i enginyer nord-americà d'origen xinès, reconegut pels seus treballs a les protestes de la plaça de Tian'anmen de 1989 i la programació lineal. Va rebre el títol de física a la Universitat de Ciència i Tecnologia de la Xina l'any 1982. El 1984 va estudiar un màster a la Universitat de Pequín, i el 1998 un màster en ciències de la computació a la Universitat de Colúmbia. El 1998 va ingressar a Laboratoris Bell de Citigroup i el 2004 a Morgan Stanley.

## Referències

* ↑ Andrew Jacobs. «Tiananmen's Most Wanted». New York Times, 03-06-2014.
* ↑ «From China's Prisons To Columbia's Computers». Columbia University. Arxivat de l'original el 12 juny 2010.

## Enllaços externs

* T-Forward Method: A Closed-Form Solution and Polynomial Time Approach for Convex Nonlinear Programming (anglès)
# Marc Fulvi Nobílior

Marc Fulvi Nobílior és el nom dels següents personatges:
* Marc Fulvi Nobílior I, cònsol el 189 aC
* Marc Fulvi Nobílior II, cònsol el 159 aC
* Marc Fulvi Nobílior (tribú militar), tribú dels soldats
* Marc Fulvi Nobílior (conspirador), catalinari
# Batalla d'Aqraba

La batalla d'Aqraba (àrab: معركة عقرباء, maʿrakat ʿAqrabāʾ) o batalla de Yamama (àrab: معركة اليمامة, maʿrakat al-Yamāma) fou un combat lliurat el desembre del 632 a la plana d'Aqraba, prop d'una població que portava aquest nom a la Yamama (Najd).
En aquesta batalla les forces del califa Abu-Bakr as-Siddiq manades pel general Khàlid ibn al-Walid, van derrotar l'autoproclamat Profeta Musàylima ibn Habib i els Banu Hanifa que li donaven suport. Després de la batalla un jardí a la rodalia fou rebatejat com «Jardi de la Mort».

## Referències

* A.I. Akram, The Sword of Allah: Khalid bin al-Waleed, His Life and Campaigns, Nat. Publishing. House, Rawalpindi (1970) ISBN 0-7101-0104-X.

## Enllaços externs

* A.I. Akram, The Sword of Allah: Khalid bin al-Waleed, His Life and Campaigns Lahore, 1969
# Shiv Charan Mathur

Shiv Charan Mathur (14 de febrer de 1926 - Nova Delhi, 25 de juny de 2009) va ser un polític indi.
Afiliat del Partit de Congrés, després de ser membre de l'assemblea legislativa del Rajasthan i ocupar diversos càrrecs en el govern d'aquest estat, fou ministre principal de Rajasthan del 14 de juliol de 1981 al 23 de febrer de 1985 i altre cop del 20 de gener de 1988 al 4 de desembre de 1989, i nomenat governador d'Assam el 5 de juny de 2008 en substitució del tinent general (retirat) Ajoy Kumar Singh. Va morir per aturada cardiorespiratòria el 25 de juny de 2009.

## Referències

* ↑ «Assam Governor Shiv Charan Mathur passes away» (en anglès). NetIndian, 25-06-2009. [Consulta: 3 setembre 2023].
* ↑ «Shiv Charan Mathur passes away at 83». The Times of India, 26-06-2009. ISSN: 0971-8257.
# Lublin (cràter)

Lublin és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 55.3 ° de latitud nord i 156.8 ° de longitud est. Fa un diàmetre de 6.5 km. El nom va ser fet oficial per la UAI l'any 2000 i fa referència a Lublin, conca de carbó de Polònia.

## Referències

* ↑ "Lublin (cràter)". Gazetteer of Planetary Nomenclature. USGS Astrogeology Research Program. (anglès)
* ↑ International Energy Agency. Concise Guide to World Coalfields, compiled by World Coal Resources and Reserves Data Bank Services, 1983.
# Beryl Burton

Beryl Burton OBE (Halton, Leeds, 12 de maig de 1937 - Yorkshire, 5 de maig de 1996) va ser una ciclista britànica que va combinar la carretera amb el ciclisme en pista. Considerada una de les millors ciclistes angleses de tots els temps, va aconseguir nombroses medalles tant als Campionats del món de persecució com els de ruta. Va obtenir diferents rècords dels món tant en pista com en carretera i 73 campionats nacionals entre 1958 i 1977.
La seva filla Denise també fou ciclista, i varen arribar a competir juntes en algunes proves.

## Palmarès en pista

* 1959
** Campiona del món en Persecució
* 1960
** Campiona del món en Persecució
** Campiona britànica en Persecució
* 1961
** Campiona britànica en Persecució
* 1962
** Campiona del món en Persecució
* 1963
** Campiona del món en Persecució
** Campiona britànica en Persecució
* 1965
** Campiona britànica en Persecució
* 1966
** Campiona del món en Persecució
** Campiona britànica en Persecució
* 1967
** Campiona britànica en Persecució
* 1968
** Campiona britànica en Persecució
* 1970
** Campiona britànica en Persecució
* 1971
** Campiona britànica en Persecució
* 1972
** Campiona britànica en Persecució
* 1973
** Campiona britànica en Persecució
* 1974
** Campiona britànica en Persecució

## Palmarès en ruta

* 1959
** Campiona del Regne Unit en ruta
* 1960
** Campiona del món en ruta
** Campiona del Regne Unit en ruta
* 1963
** Campiona del Regne Unit en ruta
* 1967
** Campiona del món en ruta
* 1968
** Campiona del Regne Unit en ruta
* 1970
** Campiona del Regne Unit en ruta
* 1971
** Campiona del Regne Unit en ruta
* 1972
** Campiona del Regne Unit en ruta
* 1973
** Campiona del Regne Unit en ruta
* 1974
** Campiona del Regne Unit en ruta

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-03-03 a Wayback Machine.
* Fitxa a museociclismo.it
# La Chorrera (Departament d'Amazones)

La Chorrera és un corregiment departamental colombià, situat en el departament de l'Amazones. Té una població de 12.670 habitants. Es troba a 184 msnm.

## Història

L'empresa peruana de recol·lecció de cautxú "Julio Cesar Arana Hermanos" va estendre la seva explotació el 1896 al nord del Riu Putumayo, a on es van relacionar amb cautxuners colombians per tal de comercialitzar-hi la seva producció d'Iquitos. L'any següent altres productors de cautxú van visitar la regió per a estudiar les seves possibilitats.
El 1900, Cesar Arana es va associar amb Larrañaga per a formar l'empresa Larrañaga, Arana i Cia.
El 1901 l'estació de producció de cautxú de la Chorrera va rebre el nom de "Colonia Indiana" i el 1904 s'hi van establir les oficines centrals de totes les explotacions del Riu Igaraparanà, gestionades per Víctor Macedo.
El 1910 es va denunciar que la Casa Arana tractava brutalment els seus treballadors i que en els últims deu anys, la població de la zona havia disminuït de 50.000 a 10.000 persones. En aquesta denúncia, s'afirmava que "se castigaba con látigos y correas de cuero, se usaba el cepo y se crucificaban a los hombres y niños (...)".
El 12 de març de 1912, després d'un debat al Parlament, la companyia fou dissolta per un tribunal de justícia.
A principis del 1933, el General Amadeo Rodríguez va prendre possessió, en nom de la Nació, de les instal·lacions de la Casa Arana, en la que, a l'octubre, l'Intendent Nacional de l'Amazones hi va establir la seva residència de la Chorrera. El 22 de novembre del mateix any, el General Ignacio Moreno Espinosa, Indendent Nacional, va entregar els edificis de la CAsa Arana al pare Estanislao perquè hi instal·lés un internat per a orfes i un hospital.
La data de fundació de la Chorrera és el 1972.
El 23 d'agost del 1988 es van establir els límits del corregiment de La Chorrera.

## Economia

La principal ocupació econòmica de la població de la Chorrera és l'agricultura de subsistència i d'autoconsum: cacera, pesca, plàtan i iuca.

## Turisme

Els principals atractius turístics de la Chorrera són:
* Ruines de la Casa Arana
* Platja del Charco
* Chorro Nufico
* Chorro Edimonué
* Chorro El Nonukie
* Chorro Isue
* Bany del Sol
* Ruines d'Atenes
* Lloc Sagrat Origen Humà
* Danses tradicionals

## Referències

* 1 2 3 4 5 6 7 8 «La Chorrera» (en castellà). amazonas.gov.co. Arxivat de l'original el 2017-10-07. [Consulta: 1r abril 2016].
# Austrochaperina polysticta

Austrochaperina polysticta és una espècie de granota que viu a Papua Nova Guinea.

## Referències

* Richards, S. & Zweifel, R. 2004. Austrochaperina polysticta. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Olimpiodor el Jove

Olimpiodor (grec antic: Ὀλυμπιόδωρος, llatí: Olympiodorus) fou un filòsof neoplatònic grec de l'Escola d'Alexandria, el darrer de certa importància dins d'aquesta tendència filosòfica. Va viure a la primera meitat del segle vi, en el regnat de l'emperador Justinià I.
Era contemporani i una mica més jove que Damasci, de qui probablement va ser deixeble, car en les seves obres mostra una parcialitat cap a ell i mostra la preferència que li dona davant d'altres pensadors, fins i tot davant de Procle. De les obres que va deixar deriva el reduït coneixement que se'n té. Segons un comentari que va deixar de l'obra Alcibíades I de Plató, se suposa que va ensenyar a l'escola neoplatònica d'Atenes abans que fos tancada l'any 529 per Justinià. Pels textos que han quedat de les seves obres, es pot deduir que era un pensador clar i agut que mostrava un pensament original, no pas simple recopilador, i posseïa extensos coneixements derivats de la lectura d'altres filòsofs com ara Iàmblic, Sirià d'Alexandria, Damasci i altres, i dona també notícies històriques i mitològiques que es coneixen només a través d'ell. Una part valuosa de la seva obra la formen les anàlisis que va fer sobre les expressions filosòfiques de Plató. Alguns dels llibres seus que han sobreviscut fins ara són en realitat notes dels seus alumnes, que les prenien quan assistien a les seves classes.
Va escriure una vida de Plató, un polèmic llibre contra Estrató i comentaris sobre els Diàlegs de Plató (Gòrgies, Fileb, Fedó i Alcibíades I), però potser va comentar també totes les altres obres de Plató.

## Referències

* ↑ 6.Olympiodorus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 24-25
# Shivbara

Shivbara fou un estat tributari protegit del districte de Khandesh, a la presidència de Bombai, en el grup anomenat Estats Dangs. Tenia una població de 250 habitants, amb uns ingressos estimats de 43 lliures. El sobirà vers el 1880 era Dharma Badal,, un bhil d'uns 60 anys amb residència a Shivbara. La successió seguia el principi de primogenitura

## Referències

Gaseta del districte
# Luci Apusti

Luci Apusti (llatí: Lucius Apustius) va ser un militar romà dels segles iv i iii aC que formava part de la gens Apústia.
Era el comandant de les tropes romanes estacionades a Tàrent l'any 215 aC i va defensar la ciutat davant l'atac constant dels cartaginesos a inicis de la Segona Guerra Púnica.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 252.
# Bierne

Bierne (en neerlandès Bieren) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 1.646 habitants. Limita al nord-oest amb Cappelle-la-Grande, al nord-est amb Coudekerque-Village, a l'oest amb Armbouts-Cappel, a l'est amb Bergues, al sud-oest amb Steene, al sud amb Crochte i al sud-est amb Socx.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 483 | 505 | 514 | 509 | 501 | 496 | 515 | 514 | 505 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 493 | 492 | 496 | 481 | 489 | 534 | 577 | 601 | 610 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 612 | 622 | 672 | 669 | 660 | 629 | 707 | 659 | 669 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 649 | 676 | 663 | 1 041 | 1 621 | 1 732 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Jean-Pierre Vercruysse | |
| 2008- | Johann Guillemain | |
# Labidochromis ianthinus

Labidochromis ianthinus és una espècie de peix de la família dels cíclids i de l'ordre dels perciformes. Va ser descrit per Digby S.C. Lewis el 1982.

## Morfologia

Els adults poden atènyer fins a 9 cm de longitud total.

## Distribució geogràfica

Es troba a llac Malawi a l'Àfrica oriental

## Referències

* ↑ Lewis, Digby S. C. «A revision of the genus Labidochromis (Teleostei: Cichlidae) from Lake Malawi» (en anglès). Zoological Journal of the Linnean Society, 75, 3, 01-07-1982, pàg. 189–265. DOI: 10.1111/j.1096-3642.1982.tb01947.x.
* 1 2 Kullander, Sven O.; et alii «Labidochromis ianthinus Lewis, 1982» (en anglès). FishBase.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Maréchal, C. 1991. Labidochromis. p. 210-217. A: J. Daget, J.-P. Gosse, G.G. Teugels D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
# Leucopènia

La leucopènia és la disminució del nombre de leucòcits totals per sota de 4.000-4.500 / mm³
Segons el nombre de leucòcits que es trobi disminuït, es parla de:
* Neutropènia <1.000-1.500 / mm³ ... Moltes varietats de condicions i malalties causen neutropènia.
* Limfopènia <1.000 / mm³ ... Comú en immunodeficiències
* Eosionopènia <50 / mm³ ... es veu en la síndrome de Cushing i amb l'ús de certs medicaments (com els corticoesteroides
* Monocitopènia <100 / mm³ ... Present en anèmia aplàstica.
# Austrochaperina septentrionalis

Austrochaperina septentrionalis és una espècie de granota que viu a Papua Nova Guinea.

## Referències

* Allison, A. & Kraus, F. 2004. Austrochaperina septentrionalis. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Ofoten

Ofoten és un districte tradicional del comtat de Nordland, al nord de Noruega. Es compon dels municipis de Tysfjord, Ballangen, Evenes, Tjeldsund, Narvik, i Lødingen. Porten el nom del fiord principal, Ofotfjord, que està al centre d'aquest districte. El districte fa 6,542 quilòmetres quadrats i és la llar de 30,421 persones (2005), amb gairebé la meitat dels residents que viuen a la ciutat de Narvik.

## Referències

* ↑ Store norske leksikon. «Ofoten. – distrikt» (en noruec). [Consulta: 11 maig 2012].
# Semirecta

Una semirecta és el conjunt de punts de l'espai que formen un punt d'una recta, anomenat origen de la semirecta i tots els punts d'aquesta recta que el segueixen segons un dels seus sentits. Un punt contingut en una recta divideix doncs aquesta recta en dues semirectes, que anomenem oposades. Així, una semirecta té un primer punt, però no té cap últim punt.

## Vegeu també

* Pla
* Recta
* Semiplà

## Referències

* ↑ «Semirecta». Gran Enciclopèdia Catalana. Barcelona: Grup Enciclopèdia Catalana.